„Va depinde foarte mult de echipe pe care și-o va face, va depinde, dacă va câștiga, de echipa pe care și-o va lua la Cotroceni. Va avea nevoie de o echipă puternică, robustă, va avea nevoie de o echipă foarte bună la Guvern”, a spus Mircea Geoană.

Întrebat de reporterul Digi24 ce greșeli să nu facă Victor Ponta, prezidențiabilul PSD din 2009 a spus: „Cred că cea mai mare capcană este dată de sentimentul că ai câștigat înainte să câștigi”.

Traian Băsescu a fost ales președinte pentru a doua oară în 2009. Atunci, Mircea Geoană s-a declarat câștigătorul alegerilor după aflarea exit-poll-urilor iar discursul lui a rămas celebru în lumea politică. Însă, după numărarea voturilor din străinătate, victoria a aparținut lui Traian Băsescu, care își încheie mandatul peste câteva luni.